Marina Makropulu

Marina Makropulu (; dzimusi kā Marina Pogoreviči ()  Ploještos) ir Rumānijā dzimusi Grieķijas starptautiskā lielmeistare šahā (1982).

 Biogrāfija 
Daudzkārtējās Rumānijas sieviešu šaha čempiones Marijas Albulecas meita. Šahu iemācījusies spēlēt desmit gadu vecumā. 1980. gadu sākumā bijusi viena no vadošajām Rumānijas šahistēm. Rumānijas sieviešu šaha čempionātos izcīnījusi trīs medaļas: zelta (1984) un 2 sudraba (1980, 1983). 1981. gadā Bidgoščā uzvarējusi Pasaules šaha čempiones izcīņas cikla zonas turnīrā un ieguvusi tiesības spēlēt starpzonu turnīrā, kurā 1982. gadā ieņēmusi 7. vietu.1982 Bad Kissingen Interzonal Tournament Par panākumiem turnīros FIDE 1982. gadā viņai piešķīra starptautiskās lielmeistares (WGM) nosaukumu. Bija pirmā Rumānijas šahiste, kas saņēmusi šo nosaukumu.

1987. gadā apprecējusies un pārgājusi Grieķijas pilsonībā. Deviņas reizes uzvarējusi Grieķijas sieviešu šaha čempionātos (1990, 1994, 1996, 1998, 1999, 2004, 2007, 2011, 2022).ΑΤΟΜΙΚΟ ΠΡΩΤΑΘΛΗΜΑ ΕΛΛΑΔΑΣ ΓΥΝΑΙΚΩΝ 1990. gadā Kualalumpurā piedalījusies savā otrajā Pasaules šaha čempiones izcīņas cikla starpzonu turnīrā, kurā dalījusi 13. vietu.1990 Genting Interzonal Tournament Daudzu starptautisko sieviešu šaha turnīru laureāte, tajā skaitā četras reizes uzvarējusi Atēnu starptautiskajā šaha turnīrā Acropolis (1982, 1987, 1988, 1991) un 2005. gadā dalījusi pirmo vietu turnīrā Gengānā (Francija).

Pārstāvējusi Rumānijas un Grieķijas komandas lielākajos komandu šaha turnīros:
 Pasaules šaha olimpiādēs piedalījusies 15 reizes (1982, 1988-2014). Rumānijas izlases sastāvā 1982. gadā komandu vērtējumā izcīnījusi sudraba medaļu, bet individuālajā vērtējumā bronzas medaļu.OlimpBase :: Women's Chess Olympiads :: Marina Makropoulou
 Pasaules komandu šaha čempionātā piedalījusies 2011. gadā.OlimpBase :: World Women's Team Chess Championship :: Marina Makropoulou
 Eiropas komandu šaha čempionātā piedalījusies 10 reizes (1992—2013).OlimpBase :: European Women's Team Chess Championship :: Marina Makropoulou

Pazīstama arī kā šaha trenere. 2011. gadā saņēmusi FIDE treneres nosaukumu.

 Atsauces 

 Ārējās saites 

Kategorija:1960. gadā dzimušie
Kategorija:Prahovas žudecā dzimušie
Kategorija:Grieķijas šahisti
Kategorija:Rumānijas šahisti